সাদা-কালো দাগ বিশিষ্ট এই পাণ্ডাদের বলা হয় ভাল্লুকদের নিকটাত্মীয়। পাণ্ডা বলতে গেলে বাঁশ পাতা আর কঞ্চি ছাড়া কিছুই খায় না। মাঝে মধ্যে শাকসবজি, মাছ অথবা অন্যান্য ছোট প্রাণী খেলেও এদের খাবারের নিরানব্বই শতাংশই বাঁশ। পাণ্ডা খুব দ্রুত খায়, প্রচুর পরিমাণে খায় আর এতে তারা সময় ব্যয় করে দিনে প্রায় ১২ ঘণ্টা। এর কারণ হলো- এরা যে পরিমাণ খাবার খায় তার কেবল পাঁচ ভাগ খাবার হজম হয়। আবার বাঁশ খুব পুষ্টিকর খাবারও নয়। তবে বাঁশu2008গাছের সবচাইতে মূল্যবান অংশ হলো এর পাতা এবং কচি কঞ্চিগুলো পাণ্ডা আহার গ্রহণের সময় তাই  এই দিকটাতেই বেশি মনোনিবেশ করে। তাই শরীর ঠিক রাখার জন্য তাদের অনেক খেতে হয়। ১২ ঘণ্টায় তাদের শরীরের ১৫ শতাংশ ওজন বেড়ে যায়। তাই তারা দ্রুত খায়।